Tapia pelasi Perun maajoukkueessa ensimmäisen ottelunsa huhtikuussa 2015 ystävyysottelussa Venezuelaa vastaan. Hän pelasi neljä ottelua Copa América Centenariossa 2016 ja kuusi ottelua vuoden 2019 Copa Américassa, jossa Peru saavutti hopeaa. MM-kilpailuissa 2018 hän pelasi kaksi ottelua. Lokakuun 2019 loppuun mennessä Tapia on pelannut 50 maaottelua. Hän teki maalin syyskuussa 2016 MM-karsintaottelussa Ecuadoria vastaan, kesäkuussa 2017 ystävyysottelussa Jamaikaa vastaan ja maaliskuussa 2018 ystävyysottelussa Islantia vastaan.